4 Službeni list Europske unije 03/Sv. 36 31987R3427 17.11.1987. SLUŽBENI LIST EUROPSKIH ZAJEDNICA L 326/25 UREDBA KOMISIJE (EEZ) br. 3427/87 od 16. studenoga 1987. o utvrđivanju detaljnih pravila za intervenciju na tržištu riže KOMISIJA EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, uzimajući u obzir Uredbu Vijeća (EEZ) br. 1418/76 od 21. lipnja 1976. o zajedničkoj organizaciji tržišta riže (!), kako je zadnje izmijenjena Uredbom (EEZ) br. 1907/87 (?), a posebno njezin članak 5. stavak 6., budući da se člankom 5. stavkom 1. Uredbe (EEZ) br. 1418/76 omogućuje otkup samo ako tijekom određenog razdoblja tržišna cijena ostane niža od interventne cijene; budući da je svrha te  odredbe spriječiti  pribjegavanje  intervenciji  pri najmanjem  kretanju cijena te aktivirati otkup samo kada razina cijena ostane ispod interventne cijene kroz određeno razdoblje; budući da bi dva tjedna predstavljala primjereno trajanje tog razdoblja; budući da se u skladu s novim interventnim aranžmanima utvr- denim Uredbom (EEZ) br. 1907/87 interventni otkup može poduzeti samo na temelju usporedbe tržišnih cijena s inter- ventnom cijenom; budući da se potonja bilježi za proizvod standardne kakvoće u fazi veleprodaje, dostavljen u skladište prije istovara; budući da je radi usporedivosti tržišnu cijenu potrebno odrediti na temelju cijena zabilježenih u istoj fazi; budući da bi, radi zadovoljavajućeg upravljanja interventnim sustavom, utvrđivanje cijena trebalo ograničiti na tržište na kojem ponuda najviše premašuje potražnju; budući da bi u tu svrhu trebalo zabilježiti samo tržišnu cijenu sorte koja je najreprezentativnija za taj dio proizvodnje koja premašuje potražnju; budući da je, međutim, potrebno predvidjeti moguć- nost uvažavanja tržišne situacije u Španjolskoj kada se utvrdi višak; budući da prije donošenja odluke o prekidu interventnog otkupa treba biti potrebno dulje razdoblje promatranja tržišta nego što je to potrebno za početak okupa; budući da su mjere predviđene ovom Uredbom u skladu s mišljenjem Upravljačkog odbora za žitarice, DONIJELA JE OVU UREDBU: Članak 1. 1. — Odluka o početku interventnog otkupa tijekom razdoblja iz članka 5. stavka 1. Uredbe (EEZ) br. 1418/76 donosi se ako (!) SL L 166, 25.6.1976., str. 1. (2) SL L 182, 3.7.1987., str. 51. je tijekom dva uzastopna tjedna tržišna cijena zabilježena tijekom svakog od ta dva tjedna niža od interventne cijene koja se primjenjuje na dotični tjedan. 2. _ Interventni otkup se prekida ako je zabilježena tržišna cijena kako je navedena u stavku 1. tijekom tri uzastopna tjedna jednaka ili viša od interventne cijene koja se primjenjuje kroz to razdoblje. Međutim, ponude dane prije odluke o prekidu interventnog otkupa ostaju valjane. Članak 2. 1. _ ,Iržišna cijena", iz članka 5. stavka 1. Uredbe (EEZ) br. 1418/76, znači cijena zabilježena, kako je utvrđeno u članku 3., u fazi veleprodaje za robu dostavljenu u skladište prije istovara, u odnosu na plaćanja bez odgode. Cijene se prilagođavaju u odnosu na standardnu kakvoću. 2. — Države članice u kojima su smještena tržišta navedena u članku 3. obavješćuju Komisiju najkasnije do srijede svakog tjedna o cijeni koja je od srijede prethodnoga tjedna zabilježena na navedenim tržištima kao i o svim čimbenicima koji utječu na njezino formiranje. Članak 3. Za potrebe ove Uredbe: — cijene se bilježe na tržištu Verceilli, — sorta za koju se utvrđuju cijene je Lido. Međutim, ako na španjolskom tržištu postoji značajan višak riže, mogu se uzeti u obzir cijene zabilježene na tržištu Valen- cija za sortu Bahia. U tom slučaju, tržišna cijena za potrebe ove Uredbe je prosjek dobiven na temelju sljedećeg ponderiranja: — 95 % cijene za sortu Lido zabilježene na tržištu Verceilli, — 5% cijene za sortu Bahia zabilježene na tržištu Valencija. Članak 4. Ova Uredba stupa na snagu na dan objave u Službenom listu Europskih zajednica.